《酬楚蒙侍御见寄花晨风雨游南溪佳什 其二》
明代·符锡

出郭深杯不住乾，忍教春色望中残。江花欲唤山花发，杜雨其如腊雨寒。

虎瞰西连铜柱险，凤池东注海门宽。追游几许陪疏放，乘兴还应此未阑。

作者简介：江西新喻（今新馀）人。符观子。任明代《韶州府治舆图》一书主编。著作有《童蒙须知韵语》、《颖江渡稿》，撰《韶州府志》十卷。